Diari Oficial de la Generalitat Valenciana


Sumari del DOGV 5616, del 10-10-2007 (2007/12645)

RESOLUCIÓ d'1 d'octubre de 2007, del Rectorat de la Universitat Jaume I, per la qual es convoca un procés selectiu per a la selecció d'un/a tècnic/a superior d'avaluació docent adscrit a l'Oficina de Promoció i Avaluació de la Qualitat, amb nomenament de funcionari/ària interí/ina.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5616

Data del DOGV
:   10-10-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/12978


Data del document
:   01-10-2007

Organisme emissor
:   Universitat Jaume I de Castelló

Tipus de document
:   Resolució

Correcció d'errades

 Descriptors 

:   * concurs administratiu
    * personal docent
    * universitat

RESOLUCIÓ d'1 d'octubre de 2007, del Rectorat de la Universitat Jaume I, per la qual es convoca un procés selectiu per a la selecció d'un/a tècnic/a superior d'avaluació docent adscrit a l'Oficina de Promoció i Avaluació de la Qualitat, amb nomenament de funcionari/ària interí/ina. [2007/12630]  
D'acord amb el que preveu l'article 10 de la Llei de 12 d'abril, de l'Estatut Bàsic de l'Empleat Públic, aquest Rectorat de la Universitat Jaume I, en ús de les atribucions que li confereix la normativa vigent, convoca un procés selectiu per a la selecció d'un/a tècnic/a superior d'avaluació docent amb nomenament de funcionari/ària interí/ina, d'acord amb les següents bases:  
1) Denominació del lloc de treball: tècnic/a superior d'avaluació docent.  
2) Retribució íntegra mensual  
Les retribucions seran les corresponents a la classificació A22E036.  
3) Objecte i període  
Selecció d'un/a tècnic/a superior d'avaluació docent adscrit a l'Oficina de Promoció i Avaluació de la Qualitat per a la realització de la següent obra o servei: col·laborar en la realització del projecte institucional de l'avaluació docent del professorat del bienni 2007-2009.  
4) Jornada de treball: 37,5 hores setmanals.  
5) Requisits dels aspirants  
a) Tindre nacionalitat espanyola o nacionalitat d'un estat membre de la Unió Europea o nacionalitat d'aquells estats als quals, en virtut de tractats internacionals establits per la Comunitat Europea i ratificats per Espanya, siga d'aplicació la lliure circulació de treballadors i treballadores, en els termes en què la definisca el Tractat Constitutiu de la Comunitat Europea.  
També hi podran participar el cònjuge, descendents i descendents del cònjuge, dels espanyols i dels nacionals d'altres estats membres de la Unió Europea, sempre que no estiguen separats de dret, que siguen menors de 21 anys o majors d'aquesta edat que visquen a càrrec d'aquests.   
Aquest últim benefici és igualment d'aplicació a familiars de nacionals d'altres estats quan així estiga previst en els tractats internacionals celebrats per la Comunitat Europea i ratificats per Espanya.  
b) Tenir complits 16 anys.  
c) Estar en possessió del títol de llicenciatura, arquitectura, enginyeria o equivalent. En el cas de titulacions obtingudes a l'estranger haurà d'estar-se en possessió de la credencial que acredite la seua homologació.  
d) Acreditació dels coneixements dels idiomes oficials de la Universitat Jaume I.  
En el cas del castellà, cal estar en possessió d'algun dels documents relacionats en l'annex IV o superar la prova específica que es realitzarà als aspirants que no posseïsquen nacionalitat espanyola, i anirà destinada a comprovar que posseeixen un nivell adequat de comprensió i expressió oral i escrita en aquesta llengua. El contingut de la prova d'acreditació de coneixements de castellà, seguint l'annex III del Reial Decret 826/1998, de 20 de juliol, pel qual s'estableixen diplomes acreditatius del coneixement d'espanyol com a llengua estrangera (BOE núm. 181, de 29 de juliol), contindrà una part oral i una escrita.  
En el cas del valencià, cal acreditar coneixements de valencià de nivell mitjà amb algun dels documents relacionats en l'annex IV o superar la prova específica corresponent. Aquesta prova seguirà el programa d'aquest nivell establert per la Universitat Jaume I (http://sic.uji.es/serveis/slt/cursos/sltf113.html). D'acord amb el contingut d'aquest programa, s'elaborarà la prova corresponent, que contindrà una part oral i una part escrita.  
La realització d'ambdues proves correspon al Servei de Llengües i Terminologia de la Universitat Jaume I.  
e) No patir malaltia ni estar afectat per limitació física o psíquica que siga incompatible amb el compliment de les funcions requerides.  
f) No haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per al compliment de funcions públiques. Les persones la nacionalitat de les quals no siga l'espanyola, i que aspiren a aquesta plaça, hauran d'acreditar, igualment, no estar sotmeses a sanció disciplinària o condemna penal que impedisca, al seu estat, l'accés a la funció pública.  
Aquests requisits hauran de posseir-se al dia de la finalització del termini de presentació de sol·licituds, i mantenir-se fins al moment de la signatura del contracte de treball.  
Si en qualsevol moment posterior a l'aprovació de la llista d'admesos/exclosos, fins i tot una vegada finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió del procediment.  
6) Sistema selectiu de la plaça  
Consistirà en la realització d'una prova teoricopràctica i en la valoració dels mèrits d'acord amb el barem que es detalla en l'annex IV.  
La prova teoricopràctica constarà de dues parts:  
- Anàlisi de dades estadístiques. Aquesta part es puntuarà de 0 a 30 punts i serà necessari obtenir com a mínim 15 punts per a superar-la.  
- Resolució d'un supòsit pràctic. Aquesta part es puntuarà de 0 a 30 punts i serà necessari obtenir com a mínim 15 punts per a superar-la.  
El temps per a la realització de la prova serà de tres hores.  
El resultat final d'aquest procés selectiu vindrà determinat per la suma de les puntuacions obtingudes en la prova teoricopràctica i en els mèrits.  
7) Comissió avaluadora  
La comissió avaluadora tindrà l'estructura que figura en l'annex II d'aquesta convocatòria.  
Les persones que constituïsquen la comissió hauran d'abstenir-se d'intervenir quan coincidisca en elles alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La presidència de la comissió podrà sol·licitar als membres d'aquesta una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com el que puga produir-se en els casos no previstos.  
El procediment d'actuació de la comissió s'ajustarà en tot moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
8) Presentació d'instàncies  
Les sol·licituds, emplenades d'acord amb el model que s'adjunta en l'annex I, s'han de presentar al Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Comunitat Valenciana.  
En l'apartat «Codi» de la sol·licitud haurà de figurar el número 11.084  
Les instàncies presentades a les oficines de correus hauran de complir el procediment establit en l'article 205.3 del Reglament dels serveis de correus: les instàncies s'han de presentar en un sobre obert per tal que l'empleat/ada estampe el segell de dates en la part superior esquerra d'aquestes, i hi haurà de figurar amb claredat el nom de l'oficina i la data.  
A la sol·licitud cal afegir la següent documentació:  
a) Una fotocòpia del document nacional d'identitat.  
b) Una fotocòpia del document que acredite els coneixements dels idiomes oficials de la Universitat Jaume I, establits a la base primera d'aquesta convocatòria.  
c) Currículum i documents que acrediten els mèrits al·legats.  
No serà necessària la compulsa dels documents que es presenten fotocopiats, serà suficient la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la Universitat puga requerir els aspirants que acrediten la veracitat de les circumstàncies i documents aportats, que hagen sigut objecte de valoració.  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o és a càrrec seu.  
9) Llista d'admesos i resultat de la selecció  
Quan finalitze el termini per presentar sol·licituds, el rector dictarà una resolució per la qual aprovarà la llista d'admesos i exclosos en aquest procés selectiu, així com la composició de la comissió avaluadora encarregada de jutjar-lo.  
La data de realització de la prova eliminatòria s'anunciarà, amb una antelació mínima de 48 hores, al tauler d'anuncis de Recursos Humans i a la pàgina web de Recursos Humans: http://www.uji.es/CA/serveis/rec-hum/.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, i en la següent adreça d'Internet: http://www.uji.es/CA/serveis/rec-hum/.  
10) Norma final  
Aquesta convocatòria, les seues bases i tots els actes administratius que se'n deriven i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, 1 d'octubre de 2007.- El rector: Francisco Toledo Lobo.  
Annex I  
Sol·licitud  
Dades personals  
Primer cognom:   
Segon cognom:   
Nom:   
Data de naixement:   
DNI:   
Telèfon:   
Adreça i codi postal:   
Localitat/comarca o província:   
Codi:   
Sol·licite l'admissió en el procés selectiu per a cobrir una plaça temporal de ... , convocat per la Resolució de data ... , publicat en el Diari Oficial de la Comunitat Valenciana número ....  
Declare que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
(Firma)  
Castelló de la Plana, ?, d ???????.de 200  
Rectorat de la Universitat Jaume I  
Annex II  
Comissió avaluadora titular  
Presidència: vicerectora de Qualitat Educativa i Harmonització Europea o persona en qui delegue.  
Tres vocals en representació de la Universitat Jaume I.  
Un representant de la Junta de Personal, a proposta d'aquest òrgan.  
Secretari: el cap del Servei de Recursos Humans o persona en qui delegue, que actuarà amb veu però sense vot.  
Comissió avaluadora suplent: la mateixa estructura.  
Annex III  
Temari  
1. Eines per a la gestió i planificació de la qualitat.  
2. Eines estadístiques per assegurar la qualitat.  
3. Les auditories de la qualitat.  
4. Anàlisi estadística amb l'SPSS 11.5.  
5. El marc de qualitat de la Universitat Jaume I.  
6. Els sistemes de garantia de la qualitat de l'educació superior: l'avaluació institucional i l'acreditació.  
7. Indicadors de qualitat en l'educació superior.  
8. Xarxes de gestió de la qualitat a universitats i xarxes europees.  
9. Estadística descriptiva. Aplicacions en l'àmbit de la gestió universitària.  
10. Mesurament. Aplicacions en l'àmbit de la gestió universitària.  
11. Estadística inferencial. Aplicacions en l'àmbit de la gestió universitària.  
12. Dissenys d'un sol grup. Aplicacions en l'àmbit de la gestió universitària.  
13. Dissenys de dos grups. Aplicacions en l'àmbit de la gestió universitària.  
14. Dissenys multigrup. Aplicacions en l'àmbit de la gestió universitària.  
15. Tècniques d'anàlisi multivariable/multivariant. Aplicacions en l'àmbit de la gestió universitària.  
16. La nova docència centrada en l'aprenentatge de l'estudiant.  
17. Programes de qualitat i acreditació dels nous títols europeus.  
18. Projectes d'adaptació de les titulacions al procés d'harmonització europea de la Universitat Jaume I.  
19. La guia docent de la Universitat Jaume I.  
20. Utilització dels resultats de l'avaluació docent.  
21. Metavaluació. Planificació. Barreres. Metodologia. Factors teòrics.  
22. Fonts d'avaluació del professorat universitari: autoinforme, companys, estudiants, exalumnes, materials i productivitat investigadora.  
23. Formes d'avaluació del professorat universitari: observació, autoavaluació, revisió de iguals, estudiants com a jutges, rendiment.  
24. Construcció d'instruments per a l'avaluació del professorat i el diagnòstic.  
25. Biaixos potencials a l'avaluació del professorat universitari mitjançant l'opinió dels estudiants.  
26. Disseny i avaluació de programes d'intervenció en el context universitari.   
27. L'avaluació del procés d'aprenentatge de l'estudiant universitari.  
28. El Programa d'avaluació institucional de l'ANECA.  
29. Categories de professorat universitari i les seues competències.  
30. L'organització de la docència a la Universitat Jaume I.  
31. Agències europees, estatals i autonòmiques de qualitat universitària.  
Annex IV  
Barem  
- Experiència en projectes d'avaluació i elaboració d'informes: 0,4 punts per mes, fins a 20 punts.  
- Formació en metodologies estadístiques TICS, avaluació i qualitat: 2 punt per cada 10 hores, fins a 10 punts.  
- Llengües: grau superior de coneixements de valencià: 2 punts.  
Grau superior de coneixements d'anglès: 2 punts.  
- Participació en publicacions científiques, assistència a jornades, projectes: fins a 4 punts.  
- Organització, participació i assistència a congressos i jornades: fins a 2 punts.  
Annex V  
1. Acreditació de coneixements del castellà  
a. Titulació universitària expedida per una universitat espanyola.  
b. Títol de batxillerat (BUP) o batxillerat (LOGSE) expedit per l'Estat espanyol.  
c. Títol de tècnic especialista (FP2) expedit per l'Estat espanyol.  
d. Títol de graduat escolar expedit a l'Estat espanyol.  
e. Diploma superior d'espanyol com a llengua estrangera o certificat d'aptitud en espanyol per a estrangers expedit per les escoles oficials d'idiomes.  
f. Graduat escolar.  
2. Acreditació coneixements del nivell mitjà de valencià  
a. Certificat nivell mitjà de coneixements de valencià expedit per la Universitat Jaume I o equivalent segons l'acord publicat en la següent adreça electrònica   
b. Acreditació d'haver cursat i aprovat valencià en tots els cursos de batxillerat unificat i polivalent (BUP).  
c. Acreditació d'haver cursat i aprovat valencià en tots els cursos de formació professional.  
d. Acreditació d'haver cursat i aprovat valencià en tots els cursos de batxillerat.  
e. Certificat d'haver superat la prova de valencià de nivell mitjà en altres convocatòries per a la provisió de llocs de treball de la Universitat Jaume I.